OpenLLM-France/wikimedia huggingface dataset:
# Huai'an

Huai'an (txinera tradizionalez: 淮安; pinyinez: Huái'ān), Jiangsu probintzian kokatutako prefektura mailako hiria da. Guztira, 5.240.000 biztanle inguru dauzka 2004ko erroldaren arabera eta 10.072 kilometro koadroko azalera.

## Inguru naturala eta kokapena

Prefektura mailako Huai'an hiriaren mugakideak honakoak dira: Lianyungang iparraldean, Yancheng ekialdean, Suqian mendebalde eta hego-mendebaldean, eta Yangzhou hegoaldean.

## Banaketa administratiboa

* Chuzhou Barrutia (楚州区)
* Huaiyin Barrutia (淮阴区)
* Qinghe Barrutia (清河区)
* Qingpu Barrutia (清浦区)
* Jinhu Konderria (金湖县)
* Xuyi Konderria (盱眙县)
* Hongze Konderria (洪泽县)
* Lianshui Konderria (涟水县)

## Ikus, gainera

* Jiangsu probintziaren banaketa administratiboa

## Kanpo estekak

* (Txineraz) Huai'an hiriko gobernuaren webgunea.
* Datuak: Q57818
* Multimedia: Huai'an / Q57818
# Huaiyang barrutia

Huaiyang barrutia (txinera tradizionalez: 淮阳区) Txinako barruti bat da, Zhoukou barruan. Azken zentsuaren arabera 1.089.699 biztanle zituen 1334.56 azaleran banatuta.

## Kanpo estekak

* Datuak: Q1198882
* Multimedia: Huaiyang District / Q1198882
# Huai'an barrutia

Huai'an barrutia (txinera tradizionalez: 淮安区) Txinako barruti bat da, Huai'an barruan. Azken zentsuaren arabera 984.983 biztanle zituen 1452.3 azaleran banatuta.

## Kanpo estekak

* Datuak: Q973193
* Multimedia: Huai'an District / Q973193
# Huairou barrutia

Huairou barrutia (怀柔区 txinera sinplifikatuz), Beijing osatzen duten barrutietako bat da. 2000ko erroldaren arabera, 296.000 biztanle bizi ziren 2.577,3 kilometro koadroko azaleran, hortaz, barrutiaren dentsitatea 116 biztanle/km$^2$ da.

## Inguru naturala eta kokapena

Barrutiaren mugak hauek dira: Changping barrutia hego-mendebaldean, Shunyi barrutia hego-ekialdean, Miyun konderria ekialdean, Yanqing Konderria mendebaldean, eta Hebei probintzia iparraldean.

## Ikus, gainera

* Beijingo banaketa administratiboa

## Kanpo estekak

* (Txineraz) Huairou barrutiko gobernuaren webgunea.
* Datuak: Q121911
* Multimedia: Huairou District / Q121911
# Holyrood (Kansas)

Holyrood Kansasko hiri bat da. Ellsworth konderrian kokatua dago. 2010ean 447 biztanle zituen, 1,09 kilometro koadrotan banatuta.

## Ikus, gainera

* Ellsworth konderria

## Kanpo estekak

* Datuak: Q2383717
* Multimedia: Holyrood, Kansas / Q2383717
# Holyrood (Edinburgh)

Holyrood, Eskoziako gaeleraz: Taigh an Ròid eta eskozieraz: Halyruid, Eskoziako Edinburgh hiriburuko auzo bat da. Hiriaren erdigunearen ekialdean dago.

## Leku interesgarriak

Azuo honetan eraikin eta leku interesgarri hauek daude:
* Eskoziako Legebiltzarra
* Holyrood jauregia
* Holyrood parkea
* Our Dynamic Earth

## Kanpo estekak

* Datuak: Q1625364
# Holyrood Park

Holyrood Park, baita Queen's Park edota King's Park deitua ere, Eskoziako Edinburgh hiriburuaren erdigunean dagoen parke bat da, Edinburgheko gaztelutik kilometro t'erdi ekialdera.
Parke honetako punturik garaiena eta erdigunea Arthur's Seat muinoa da. Holyrood jauregia ere bertan dago.

## Kanpo estekak

* Datuak: Q2640532
* Multimedia: Holyrood Park / Q2640532
# Holyoke (Massachusetts)

Holyoke Massachusettseko hiria bat da. Hampden konderrian kokatua dago. 2010ean 39.880 biztanle zituen, 55,12 kilometro koadrotan banatuta.

## Ikus, gainera

* Hampden konderria

## Kanpo estekak

* Datuak: Q1637790
* Multimedia: Holyoke, Massachusetts / Q1637790
# Holyoke (Colorado)

Holyoke Coloradoko hiri bat da. Phillips konderrian kokatua dago. 2010ean 2.313 biztanle zituen, 6,1272 kilometro koadrotan banatuta.

## Ikus, gainera

* Phillips konderria

## Kanpo estekak

* Datuak: Q2273367
* Multimedia: Holyoke, Colorado / Q2273367
# Holyhead

Holyhead, galesez: Caergybi, Galesko ipar-mendebaldean dagoen kostaldeko udalerria da, Ynys Mon/Angleseyko konderrian dagoena eta bertako herririk populatuena dena, Llangefni hiriburuaren aurretik.

## Kaia

Holyheadek kai garrantzitsua dauka, Erresuma Batua eta Irlandaren arteko itsaso bidezko loturagune garrantzitsua ere bada, 2 milioi bidaiari inguru urtero jasotzen duena. Bertatik ateratzen da ferryz egindako bide nagusia Dublin eta Dún Laoghaire udalerri irlandarrekin.

## Galesera

Azken erroldaren arabera, herritarren %47 inguru galeserazko hiztunak ziren. Bestela, Holyheaden Eisteddfod antolatu dute behin, 1927an.
David Crystal hizkuntzalaria bertan bizi da.

## Iruditegia

* Stanley Street kalea.
* Boston Street kalea.
* Ferry bat Holyheadeko portura ailegatzen.
* Ferryak.

## Kanpo estekak

* (Ingelesez)(Galeseraz)Holyheadko udal webgunea
* Datuak: Q257446
* Multimedia: Holyhead / Q257446
# Holyport

Holyport, Ingalaterrako hegoaldean dagoen udalerri bat da, Berkshire konderrian.
2021ean 3.041 biztanle zituen.
* Datuak: Q960454
* Multimedia: Holyport / Q960454
# Holyrood abadia

Holyrood abadia (Gurutze Santuaren abadia, eskozieraz) Eskoziako hiriburua den Edinburgon hondakinetan dagoen agustindar abadia bat da. Abadia hau (Holyrood jauregiaren lurretan dagoena, hau baino lehenagokoa delarik) 1128an eraiki zen David I.a Eskoziakoaren aginduz. A mailako eraikina izendaturik dago.

## Izenaren etimologia

"Rood" gurutze (cross) esateko eskoziar hitz bat da, Jesus gurutziltzatu zuten gurutzea esan nahi duena; beraz, izena, "Gurutze Santua" edo Holy Crossen baliokidea da. Elezahar batek David I.a erregeak basoetan ehizan zailtasunak izan zituela eta bere adarretan dizdiratzen ari zen gurutze bat zuen orein batek salbatu zuela dio, nori toki horretan eliza bat eraikiko zuela zin egin zion.

### Abadiaren sorreraren elezaharra

Beste elezahar baten arabera, 1127an, David I.a erregea Edinburgotik gertuko basoetan ehizan ari zenean, bapatean bere burua arriskuan ikusi zuen orein baten adarrak parean zituela. Bi anaik, Johannes eta Bregan izenekoak, Strathclyde Garaiko Crawford Baroitzakoak, erregea salbatu zuten. Esker on bezala, erregeak bi anai horiek zaldun egin zituen eta Holyrood abadia sortu zuen hurrengo urtean. Egun horretatik aurrera, Crawford familiaren adar horrek adarren artean urrezko gurutze bat zuen orein buru baten tontorra hartu zuten euren armarritzat abadiaren sorrera gogoratzeko. Familia honek Tutum Te Robore Reddam (Gure indarrak indarra emango dizu) leloa hartu zuen.

## Erabilera eta hondakinak

XV. mendetik, Holyrood abadia errege koroaketa eta ezkontza asko ospatu diren tokia izan da, baina eraso ugari ere jasan ditu. Anglo-eskoziar gerran Henrike VIII.a Ingalaterrakoak, Edward Seymourrek eta Earl Hertfordekoak abadia arpilatu zuten 1544an, ondoren Somerseteko Babesle bezala, asaltu bat egin zuen, eraikinei kalte handia eraginez. Jakue II.a Ingalaterrakoa Jesuiten eskola bat jarri zuen Holyrooden eta 1688ko maiatzean Karduaren Ordenarentzat abadia kapera katoliko erromatar bihurtzera behartu zuen, kongregazio protestantea Canongate Kirk berrira joan zelarik. Ondoren, 1688ko azaroan, Gilen III.a Ingalaterrakoak Iraultza Loriatsua aurrera eraman zuenean, Edinburgoko herritarrak eliza eta errege kripta arpilatzera sartu ziren. 1691n, Canongate Kirkek abadia tokiko eliza parrokial bezala aldatu zuen. Zaharberritze lanean abadiaren sabaia sartu zen, 1758an berreraiki zena, baina sabaia urakan baten ondorioz behera etorri zen 1768an, egundaino hondakinetan geratuz.

## Koroazioak

* Jakue II.a Estuardo (1437)
* Margarita Tudor (1504)
* Guiseko Maria (1540)
* Ane Danimarkakoa (1590)
* Karlos I.a Ingalaterrakoa eta Eskoziakoa (1633)

## Hilobiak

Beste gizon emakume haundiren artean, honako errege-erregina hauek daude bertan hilobiratuta.
* David II.a Eskoziakoa (1371)
* Jakue II.a Estuardo (1460)
* Maria Guelderskoa (1463)
* Jakue V.a Estuardo (1542)
* Magdalena Valoiskoa (1537)

## Kanpo estekak

* Datuak: Q966862
* Multimedia: Holyrood Abbey / Q966862
# Holyrood jauregia

Holyrood jauregia (ingelesez: Holyrood Palace) berez Eskoziako erregeen egoitza ofiziala izan zen eta orain Britainiar monarkiaren egoitza ofiziala ere bai. Edinburgh hiriburuan kokatzen da. A mailako eraikina izendaturik dago.
Holyrood Parkearen alboan dago.

## Historia

1128an David I.a Eskoziakoak monasterio agustindarra sortu zuen bertan eta gaur egungo jauregia 1671 eta 1678 artean eraiki zen estilo barrokoan. 1824 eta 1834 artean konponketa lanak egin ziren Robert Reid arkitektoaren gidaritzapean.

## Deskribapena

Oinarri karratua du, alde bakoitzak 70 metro ditu. Hiru solairutako eraikinak dira iparraldean eta hegoaldean daudenak.
Barnealdean, publikoak ikus ditzakeen gelak Erregearen XVII mendeko apartamentuak, Galeria handia eta hego-mendebaldeko dorreko XVI mendeko gelak dira.
Inguruko lorategiek lau hektarea hartzen dituzte. XVI mendeko eraikin bat mantentzen da oraindik, Mary Erreginaren bainua izenaz ezagutzen dena. Beste eraikin batzuk; Holyrood Free eliza, Gordongo Dukesaren eskola eta Guardaren etxea dira.

## Ikus gainera

* Holyrood Park

## Iruditegia

* Alboko ikuspegia
* Sarrerako zaindariak
* Erregina bertan dagoela (bandera goian zabaldua baitago)

## Kanpo estekak

* Errege egoitzak: Holyrood jauregia (Ingelesez)
* Datuak: Q505950
* Multimedia: Holyrood Palace / Q505950
# Holyhead mendia

Holyhead mendia, galesez: Mynydd Twr eta ingelesez: Holyhead Mountain, Galesko ipar-mendebaldean dagoen mendi bat da, Anglesey uhartearen mendebaldean dagoen Holy Island uhartean eta Holyhead udalerritik 2 milia mendebaldera. 220 metroko garaiera du.
* Datuak: Q3397850
* Multimedia: Holyhead Mountain / Q3397850
# Iker Jiménez

Iker Jiménez Elizari (Gasteiz, Araba, 1973ko urtarrilaren 10a) gaztelaniazko kazetaria da. Zientzia eta Informazio karrerako lizentzia eskuratu zuen Madrilgo Complutense Unibertsitatean eta Europar Unibertsitatean lizentziatu zen. Emaztea du Carmen Porter kazetaria, eta harekin batera egiten ditu Cuatro telebista kateko Cuarto milenio eta SER irrati kateko Milenio 3 saioak.

## Ibilbide profesionala

Bere ibilbide profesionalaren hasieratik esoterismoari, magiari, naturaz gaindiko eta sasi-zientziazko gaiei buruzko irratsaioetan berezitu da, eta kirolei eta gertakariei buruzkoetan ere jardun du. 1999an arrakasta handiz argitaratu zuen bere lehendabiziko liburua, Enigmas sin resolver ("Ebatzi gabeko enigmak"), eta ordudanik maiz agertu izan da Espainiako liburu salduenen zerrendan.
Gaur egun, Espainiako Cuatro telebista katean Cuarto milenio ("Laugarren milurtekoa") saioa aurkezten du; eta SER irrati katean, Milenio 3 ("3 milurtekoa") irratsaioa. Bietan, naturaz gaindiko gaiak eta argitu gabeko enigmak jorratzen ditu, gaueko orduetan, betiere elkarrizketa bidez eta berak ikerketa lan modura aurkezten duenaren arabera. Iker Jiménezek bere saioei "misterio-ontziak" deitzen die. Cuatrok Confidenciales Iker Jiménez ("Iker Jimenez konfidentzialak") deituriko dokumental saioen ardura eman dio. Horietako lehena 2008ko uztailaren 18an aireratu zen, eta Txernobylgo hondamendiari buruzkoa izan zen.

## Lana hedabideetan
### Irratia

* Milenio 3 saioa, 2001etik, SER katean.

### Telebista

* Cuarto milenio saioa, 2005etik, Cuatro kanalean.
* Al otro lado saioa, 2013an, Telecinco kanalean.

## Idazlanak
### Saiakerak eta jendarterako liburuak

* Enigmas sin resolver: los "expedientes X" más sorprendentes e inexplicables de España (Edaf, 1999)
* El paraíso maldito: un viaje al rincón más enigmático de nuestra geografía (Corona Borealis, 1999)
* Enigmas sin resolver II (Edaf, 2000)
* Fronteras de lo imposible (Edaf, 2001)
* Encuentros: el enigma OVNI (Edaf, 2002)
* Tumbas sin nombre (Edaf, 2003) - Luis Mariano Fernándezekin batera idatzita.
* La noche del miedo (Edaf, 2004)
* Biblioteca del misterio Iker Jiménez: El misterio de las caras de Bélmez (Aguilar, 2005) - Luis Mariano Fernándezekin batera idatzita.
* Milenio 3: el libro (Aguilar, 2006)
* Cuarto Milenio Liburutegia (25 liburuki; Aguilar, 2007) - Liburutegiaren zuzendaria.
* Más allá de la muerte. Cuarto Milenio Liburutegia (Aguilar, 2010) - Santiago Camacho eta Pablo Villarrubiarekin batera idatzita.
* Expedición Cuarto Milenio. Cuarto Milenio Liburutegia(Aguilar, 2011) - Carmen Porterrekin batera idatzita.
* Aventura Cuarto Milenio. Cuarto Milenio Liburutegia (Aguilar, 2011) - Carmen Porter eta Gerardo Peláezekin idatzita.

### Eleberria

* Camposanto (Suma de Letras, 2005)

## Kanpo loturak

* (Gaztelaniaz) Iker Jiménezen webgune Ofiziala
* (Gaztelaniaz) Cuarto Milenio saioaren webgunea
* (Gaztelaniaz) "Dossier Iker Jiménez", Círculo Escéptico.
* (Gaztelaniaz) Miguel Catalánen elkarrizketa Iker Jiménezi, El Octavo Samurái webgunea.
* Datuak: Q612005
* Multimedia: Iker Jiménez / Q612005
# Iker Irazu

Iker Irazu Beldarrain (Asteasu, 1983ko ekainaren 9a-) gipuzkoar txirrindulari ohia da

## Palmaresa

2003
* 2. Pentekostes Sarian
2005
* Nafarroako Itzuliko etapa bat

## Kanpo estekak

* Datuak: Q123513466
# Iker Iturbe

Iker Iturbe Martinez de Lezea (Gasteiz, Araba, 1976ko uztailaren 10a - ) euskal herritar saskibaloi jokalari ohia da. Anaia Antxon saskibaloi jokalaria ere izan zen.
Olabide ikastolan egin zituen ikasketak. Pibot-hegalekoa zen eta 2.00 metroko garaiera eta 101 kg.ko pisua ditu.
Espainiako ACB Ligan 1998ko irailaren 5ean debuta egin zuen, Real Madridekin.
2004an Espainiako selekzioarekin aritu zuen Olinpiar Jokoetan.

## Kirol ibilbidea

* Clemson Unibertsitatea : 1994-1998.
* Real Madrid : 1998-2002.
* CB Estudiantes : 2002-2007.
* UPIM Bologna : 2007-2008.
* Real Madrid : 2008-2009.
* CB Estudiantes : 2009-2010

## Palmaresa

* ACB Liga: 1999-2000.
* Mediterranear Jokoak: 1997.

## Ikus, gainera

* Gasteiztar ezagunen zerrenda

## Erreferentziak

* ↑ www.sports-reference.com

## Kanpo loturak

* (Gaztelaniaz) Jokalariari buruzko informazioa ACBren webgunean
* Datuak: Q610705
* Multimedia: Iker Iturbe / Q610705
# Iker Kortajarena

Iker Kortajarena Canellada (Oiartzun, Gipuzkoa, 2000ko ekainaren 21a) euskal herritar futbolaria da. Puntaerdi moduan jokatzen du.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2018/19 | 5 | 1 | - | - | - | - | - | - | | | - | - | 5 | 1 |
| Berio | 3. | 2019/20 | 19 | 2 | - | - | - | - | - | - | | | - | - | 19 | 2 |
| Berio | 3. | 2020/21 | 26 | 9 | - | - | - | - | - | - | | | - | - | 26 | 9 |
| Berio | 2.F | 2021/22 | 28 | 6 | - | - | - | - | - | - | - | - | - | - | 28 | 6 |
| Berio | Denera | Denera | 78 | 18 | - | - | - | - | - | - | - | - | - | - | 78 | 18 |
| Sanse | 2. | 2021/22 | 6 | 0 | - | - | - | - | - | - | - | - | - | - | 6 | 0 |
| Sanse | 1.F | 2022/23 | 33 | 6 | - | - | - | - | - | - | - | - | - | - | 33 | 6 |
| Sanse | Denera | Denera | 39 | 6 | - | - | - | - | - | - | - | - | - | - | 39 | 6 |
| Huesca | 2. | 2023/24 | 28 | 2 | 3 | 1 | - | - | - | - | - | - | - | - | 31 | 3 |
| Huesca | 2. | 2024/25 | - | - | - | - | - | - | - | - | - | - | - | - | - | - |
| Huesca | Denera | Denera | 28 | 2 | 3 | 1 | - | - | - | - | - | - | - | - | 31 | 3 |
| Ibilbide osoan | Ibilbide osoan | Ibilbide osoan | 145 | 26 | 3 | 1 | - | - | - | - | - | - | - | - | 148 | 27 |

## Kanpo estekak

* Datuak: Q108412355
# Iker Karrera

Iker Karrera Aranburu (Amezketa, Gipuzkoa, 1974ko irailaren 18a) euskal mendi lasterkari bat da. Ultra-trail lasterketa motan espezializatua dago. 2013an Tor des Géants mendi lasterketa irabazi zuen.

## Ibilbidea

2010an hasi zen emaitza onak lortzen Ultra trailetan. 2011ean Transvulcania irabazi zuen eta 2012an Chamonix-Zermatt trabesiako errekorra ezarri zuen, 115 kilometrotako mendi ibilbidea 21 ordu eta 20 minututan. 2014an Euskal Herria Mendi Erronka irabazi zuen.
2018an mendi lasterketetatik erretiratzea erabaki zuen.

## Emaitzak

2010
* Cavalls del Vent, 3.a
2011
* Transvulcania (La Palma, Kanariak) - irabazi
* Zugspitz Ultratrail (Alemania), 2.a
* Ultra-Trail du Mont-Blanc, 2.a
2012
* Lavaredo Ultra Trail (Italia) - irabazi
* Chamonix-Zermatt trabesia (Frantzia) - irabazi
2013
* Eiger Ultra Trail (Suitza) - irabazi
* Tor des Géants (Italia) - irabazi
2014
* Euskal Herria Mendi Erronka - irabazi
* Garmin Epic Trail (Katalunia) - irabazi
* Ultra-Trail du Mont-Blanc, 2.a

## Erreferentziak

* ↑ (Frantsesez) «Record CHAMONIX-ZERMATT en vidéo : record battu par Iker Karrera» www.u-trail.com (Noiz kontsultatua: 2023-06-04).
* ↑ «Iker Karrera y Leire Fernández triunfan en el II EH Mendi Erronka» corredordemontana.mundodeportivo.com (Noiz kontsultatua: 2023-06-04).
* ↑ (Gaztelaniaz) https://www.facebook.com/carreraspormontana. (2018-08-31). «Iker Karrera se despide de la competición: “He tenido el privilegio de sentir las mayores glorias que un corredor del trail puede experimentar”» Carreraspormontana.com (Noiz kontsultatua: 2023-06-04).

## Kanpo estekak

* Webgune ofiziala (Gaztelaniaz) (Ingelesez)
* Datuak: Q16864546
* Multimedia: Iker Karrera / Q16864546
# Iker Larrauri

Iker Larrauri Prado (Mexiko Hiria, 1929ko abenduaren 18a - Cuernavaca, 2021eko urtarrilaren 11) museologoa, antropologoa, arkitektoa eta artista plastikoa izan zen.

## Biografia

Antonio H. Larrauri Villagrán doktoreak eta Enriqueta Prado Soriano andreak osatutako ezkontzaren hirugarren semea izan zen. Hiru aldiz ezkondu zen, lehena Irma Salgadorekin, gero aktoresa batekin eta azkenean Mayanekin, haren aurreko ezkontza bateko bi seme-alaba hazi dituenarekin: Roberto eta Mayán, eta hirugarrena izan zuten: Ina.

## Kanpo etekak

* Datuak: Q54822598
# Iker Iriarte

Iker Iriarte Iribar (Alegia, 1984) bertsolari ibili da eta ezaguna egin da batez ere bertso saio batzuetan aurkezle eta gai jartzaile ibiltzen delako.
Alegiako Zazpi Astoren Gainean bertsozale taldearen bidez hurbildu zen bertsolaritzara. Hainbat sariketa eta txapelketetan aritu da gai-jartzaile moduan, eta azken urteotan plazaz-plaza ere badabil. Alegiako eta Harituz bertso-taldeetako kide, eta Alegiako bertso-eskolako irakasle hainbat urtetan.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Iker Iriarte Iribar - Haitzondo - Bertsolaritzaren datu-basea» bdb.bertsozale.eus (Noiz kontsultatua: 2021-06-27).
* ↑ «Iker Iriarte: «Txapelketako sormen lanaren kate horretan lehen katebegia da gurea» - Alegia» Tolosaldeko ataria (Noiz kontsultatua: 2021-06-27).
* ↑ Garate, Miren. «Hauxe zuen gaia: gai jartzailetza» Berria (Noiz kontsultatua: 2021-06-27).

## Kanpo estekak

* Datuak: Q107357412
# Hong Kong Olinpiar Jokoetan

Hong Kong talde propioarekin lehiatzen da Olinpiar Jokoetan. 1952an parte hartu zuen lehen aldiz Hong Kongek britainiar kolonia gisa. 1997an subirautza lortu zuen Txinako Herri Errepublikak lurraldearen gainean, baina parrehartze olinpikoan berdintsu jarraitu zuen. Hong Kongeko Olinpiar Batzorde Nazionala 1950ean sortu zen Hong Kongeko Kirol Amateurreko Federazio eta Olinpiar Batzordea bezala. 21. mendean Hong Kongeko (Txina) Kirol Federazioa eta Olinpiar Batzordea da erakunde horrek duen izena.
2008an, Hong Kong zaldi-probetako ekitaldietako egoitza izan zen Pekingo 2008ko Udako Olinpiar Jokoen barruan.

## Partehartzeak eta lehen dominak

1952tik Hong Kongek Udako Olinpiar Jokoen edizio guztietan parte hartu du, salbu eta Mosku 1980an boikota egin zutelako, aro britainiarren. Estatu Batuek hartu zuten lidergoa boikot hura bultzatzen, eta Erresuma Batuko Margaret Thatcherren gobernuak berehala egin zuen bat; haren ildotik jarraitu zuelarik Hong Kong-eko agintaritza politikoak. Batzorde olinpiko hongkongdarrak nahi izan zuen parte hartu, baina presio politikoak gailendu ziren.
2002tik Neguko Olinpiar Jokoetan ere parte hartu du.
Hong Kongeko lehiakide batek domina lortu zuen lehen aldia izan zen 1996a Atlantan: Lee Lai Shan belauntzi proba batean urrezko dominadun suertatu zen.
Txinako subirautzaren garaian, hurrengo domina Ko Lai Chak-ek eta Li Chingek lortu zuten (zilarrezkoa) 2004an Atenasen, mahai-teniseko gizonezkoen bikoteen kategorian.

## Erreferentziak

* ↑ (Ingelesez) Bridges, Brian. (2014-02-11). «Sustaining Identities: Hong Kong and the Politics of an Olympic Boycott» The International Journal of the History of Sport 31 (3): 276–289. doi:10.1080/09523367.2013.858705. ISSN 0952-3367. (Noiz kontsultatua: 2024-08-26).

## Kanpo estekak

* Artikulu hau, osorik edo zatiren batean, portugesezko Wikipediako «Hong Kong nos Jogos Olímpicos» artikulutik itzuli da; zehazki, 2024-06-13ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q751753
* Multimedia: Hong Kong at the Olympic Games / Q751753
# Hong Kongeko Unibertsitatea

Hong Kongeko Unibertsitatea (ingelesez: University of Hong Kong; txinera tradizionalez: 香港大學; txinera sinplifikatuz: 香港大学; pinyinez: Xiānggǎng Dàxué) Hong Kongeko unibertsitate publikoa da. 1911n sortua, antzinako koloniako unibertsitaterik antzinena da. Munduko rankinetan, goiko postuetan dago.
Unibertsitateko campus nagusiak 160.000 metro koadro hartzen ditu (1.700.000 oin karratu; 40 akre) Pok Fu Lam Roaden eta Bonham Roaden, Lung Fu Shan auzoan, Erdialdeko eta Mendebaldeko Barrutian, Hong Kong uhartean. Unibertsitateak eraikin batzuk ere baditu Sandy Bay Gap-en. HKUren lehen eraikinak Hong Kongeko arkitektura kolonial britainiarraren gainerako adibide bakanetako batzuk dira. Unibertsitateak HKU estazioari ematen dio izena, garraio publikoko sarbide nagusia campusera (eta Lung Fu Shan eta Shek Tong Tsui auzoetara ere bai), 2014ko abenduaren 28an inauguratua.
Li Ka Shing Medikuntza Fakultatea campus nagusitik 4,5 km hego-mendebaldera dago, hegoaldeko barrutian, Sandy Baytik eta Pok Fu Lametik gertu. Campus honetan Queen Mary ospitalea, William M.W. Mong Eraikuntza eta ikerketa instalazioak daude. Odontologia Fakultatea Sai Ying Pun barrutian dago.
Unibertsitateak, halaber, Kadoorie Nekazaritza Ikertzeko Zentroa (95.000 metro karratu hartzen ditu) kudeatzen du Lurralde Berrietan berrietan, eta Itsas Zientzietako Swire Institutua, Hong Kong uharteko d'Aguilar lurmuturreko penintsulako hegoaldeko puntan.

## Kanpo estekak

* Datuak: Q15568
* Multimedia: University of Hong Kong / Q15568
* ↑ District Council Constituency Boundaries - Central & Western District. Electoral Affairs Commission.
# Hong Kongeko burtsa

Hong Kongeko burtsa (txinera tradizionalez: 香港聯合交易所; txinera sinplifikatuz: 香港联合交易所; pinyinez: Xiāng gǎng lián hé jiāo yì suǒ) Txinako Hong Kong hirian dagoen burtsa bat da. 1891n sortua izan zen.

## Kanpo estekak

* (Txineraz) (Ingelesez) Webgune ofiziala
* Datuak: Q496672
* Multimedia: Hong Kong Stock Exchange / Q496672
# Hong Kong-Zhuhai-Macau zubia

Hong Kong-Zhuhai-Macau zubia (txinera sinplifikatuz: 港珠澳大橋) izen bereko hiru hiriak zeharkatzen dituen Txinako Herri Errepublikako zubi sarea da. Zubia 55 kilometro luze da: eraikuntza lanak 2009. urtean hasi, 2017an amaitu eta hurrengo urtean inauguratu zuten.
Perla ibaiaren deltaren mendebaldean dagoen zubi horren eraikuntzan 5.470 milioi dolar inguru gastatu dira.

## Kanpo estekak

* (Ingelesez) Proiektuari buruzko informazioa Hong Kongeko gobernuaren webgunean.
* Datuak: Q1191515
* Multimedia: Hong Kong–Zhuhai–Macau Bridge / Q1191515
# Hong Kong Disneyland Resort

Hong Kong Disneyland Resort Hong Kongeko Lantau uhartean dagoen aisialdi eta opor konplexu bat da. Hong Kong International Theme Parks Limited-ek eraiki zuen eta kudeatzen du, Hong Kongeko gobernuaren eta The Walt Disney Companyren arteko joint venture bat. 2005ean inauguratua, Hong Kong Disneyland parke tematikoa, hiru hotel, aisialdirako eta ureztatzerako laku artifizial bat, eta bestelako merkataritza, ostalaritza eta aisialdi-instalazioz osatua dago konplexua.

## Kanpo estekak

* Hong Kong Disneyland Resorten webgune ofiziala
* Datuak: Q1190803
* Multimedia: Hong Kong Disneyland Resort / Q1190803
# Hong Kongeko errugbi selekzioa

Hong Kongeko errugbi selekzioa Hego Korea herrialdea ordezkatzen duen errugbi selekzioa da. Asiako talde indartsuenetakoa da baina beti ere Japoniaren eta Hego Korearen itzalean. Asiako Errugbi Txapelketaren 5 final jokatu ditu baina ez du lortu garaipenik. Mundu mailan 2019ko sailkapenaren arabera 21.a da.

## Palmaresa
### Asiako Errugbi Txapelketa

* Txapelduna (4): 2018, 2019, 2022, 2023
* Finalista (7): 1972, 1992, 2011, 2014, 2015, 2016, 2017

## Kanpo estekak

* (Ingelesez) www.rugbydata.com
* Datuak: Q932889